Ericu950/Stoicheia-meter-silver huggingface dataset:
ἄθρει δὴ οὖν τῆς ἐν Χριστῷ τελειώσεως τοὺς τύπους ἐναστράπτοντας ἐναργῶς τῷ Μελχισεδὲκ , καὶ τῆς κατὰ νόμον λατρείας τὸ μέτρον ἐν μείοσιν 0 .
Εἴπερ ἐστὶν οὐκ ἐνδοιαστὸν ὅτι πάντη τε καὶ πάντως τὸ ἔλαττον ὑπὸ τοῦ κρείττονος εὐλογεῖται , κατὰ τὸ γεγραμμένον , Ῥίζα δὲ ὥσπερ τῶν ἐξ Ἰσραὴλ , ὁ θεσπέσιος Ἀβραὰμ , καὶ τὸ ἐν αὐτῷ προὖχόν τε καὶ ἐξαίρετον , ὁ Λευῒ , τοῖς τῆς θείας ἱερωσύνης κατεστεμμένος αὐχήμασιν 0 1 .
ἀλλ  ἦν ἐν ὀσφύϊ κείμενος ἔτι .
δυνάμει γὰρ ἦν τῶν ἐξ αὐτοῦ κατὰ καιροὺς ἐσομένων πατὴρ ὁ μακάριος Ἀβραάμ .
καὶ τοῦτο , οἶμαι , ἐστὶ , τὸ σοφῶς εἰρημένον περὶ τοῦ Λευΐ .
ἔτι γὰρ ἦν ἐν τῇ ὀσφύϊ τοῦ πατρὸς , ὅτε συνήντησεν αὐτῷ ὁ Μελχισεδέκ .
Εὐλόγηται τοίνυν ἡ κατὰ νόμον δικαιοσύνη παρὰ τῆς ἐν Χριστῷ λατρείας , ἧς τύπος ὁ Μελχισεδέκ 0 .
προφερεστέρα δὲ ὅτι καὶ ἀσυγκρίτως ἡ εὐλογία , οἵα τε τῆς οὐχ ὧδε ἐχούσης , πῶς ἂν ἐνδοιάσειε τις 0 1 ;
ἀλλὰ περὶ μὲν τῶν τοιούτων ἰσχνῶς καὶ διεσμιλευμένως , οὐκ εἰς μακρὰν θεωρήσομεν .
φιλοπευστήσει δὲ ἴσως καὶ πρό γε τῶν ἄλλων , ὁ χριστομαχεῖν ᾑρημένος , τίς δὴ ἄρα γέγονεν ὁ Μελχισεδέκ .
διαφόροις γὰρ δόξαις ταῖς ἐπ αὐτῷ καταμεθύουσί τινες , ὕθλοις εἰκαίοις ἀσυνέτως ἐνολισθήσαντες , καὶ τοῖς ἔθεσι τῆς θεοπνεύστου Γραφῆς οὐ σφόδρα προσεσχηκότες .
Οἱ μὲν γὰρ ὡς ἐν φάσματι καὶ εἴδει μόνῳ τῷ καθ ἡμᾶς τὸ Πνεῦμα τὸ ἅγιον ὑπαντῆσαι , καὶ μόνον ὀφθῆναί φασι νενικηκότι τῷ Ἀβραάμ 0 .
Οἱ δὲ τοῦτο μὲν οὐχί 0 ·
δεδίασι γὰρ , οἶμαί που , τὸ πολὺ λίαν ἀπονενευκὸς εἰς τὸ ἀκαλλὲς , δύναμιν δὲ εἶναι διϊσχυρίζονται τῆς τῶν ἀγγέλων πληθύος περιφανῆ τε καὶ ἔκκριτον .
παρεκόμισε δὲ αὐτοὺς εἰς τὴν ἐπὶ τούτῳ δόξαν , ἀδρανὴς , ὡς ἔοικε , καὶ ἀσύφηλος νοῦς .
ἐπειδὴ γὰρ , φασὶν , ἑρμηνεύεται Σαλὴμ εἰρήνη ·
βασιλεὺς δὲ Σαλὴμ ὁ Μελχισεδὲκ κατωνόμασται , μὴ ἄνθρωπος νοείσθω , φασὶν , ἀλλ ἔστω τὸ Πνεῦμα δηλούμενον .
ἴδιον γὰρ ἡ εἰρήνη Θεοῦ , καὶ αὐτὸς εἰρήνης κατάρξει μόνος 0 .
προσεπάγουσι δὲ τούτοις , Εἰ μή τε ἀρχὴν ἡμερῶν , μή τε ζωῆς τέλος ἔχει , τὸ ἄναρχόν τε καὶ ἀτελεύτητον ἀνθρώπῳ προσνέμειν , πῶς οὐκ ἂν γένοιτο μωρίας γραφή ;
νοείσθω δὴ οὖν τὸ Πνεῦμα πάλιν .
Εἰ γὰρ καὶ ἀφ ωμοίωται , φησὶ , τῷ Υἱῷ τοῦ Ὑψίστου , μένει δὲ καὶ ἱερεὺς εἰς τὸ διηνεκὲς , πῶς οὐ διὰ πάντων οἰηθείημεν ἂν οὐκ ἄνθρωπον εἶναι τὸν Μελχισεδέκ ;
Εἶτα τούτοις ἑτέρους συνεπιπλέκοντες λογισμοὺς ἐμπεδοῦν οἴονται πρὸς ἀλήθειαν τὸν οὐκ οἶδ ὅθεν αὐτοῖς πορισθέντα λόγον .
ἡμᾶς δὲ ἀνάγκη τὸ εἰς νοῦν ἧκον εἰπεῖν , ταῖς ἐκείνων ὑποψίαις τὸ ὡς ἄριστά τε καὶ ὀρθῶς ἔχειν δοκοῦν ἀνθυπενεγκεῖν ᾑρημένους 0 .
πρῶτον μὲν γὰρ εἰ φρονεῖν ἐγνώκασι τὰ εἰκότα , πόλιν εἶναι καὶ αὐτοὶ συνομολογήσουσι τὴν Σαλὴμ , ἧς οὐ πρῶτός τε καὶ μόνος βεβασίλευκεν ὁ Μελχισεδὲκ , ἀλλ  ἦσάν που πάντως πλεῖστοι , ὅσοι μὲν πρὸ αὐτοῦ , γεγόνασι δὲ καὶ ἕτεροι μετ αὐτόν 0 .
Εἰ δέ τις ἡμᾶς οἴοιτο ψευδοεπεῖν , ἡκέτω καὶ δεικνύτω καὶ εἰς δεῦρο τῆς Σαλὴμ βασιλεύοντα τὸν Μελχισεδέκ ·
καί τοι πόλεως οὔσης τῶν κατὰ τὴν Ἰουδαίαν μιᾶς , ἣ μετωνόμασται τάχα που Ἱερουσαλήμ 0 .
ὅρασις δὲ εἰρήνης καὶ τοῦτο διερμηνεύεται .
ἀλλ οὐκ ἂν ἐπιδείξειέ τις .
ἀμαθὲς οὖν ἄρα ταῖς ὀνομάτων ἑρμηνείαις προσεσχηκότας ἀναιρεῖν ἀποτολμᾷν τὰ σαφῆ τε καὶ ὡμολογημένα 0 .
ὅτι δὲ ἀμαθὲς τὸ χρῆμα καὶ ἀσυνεσίας ἔμπλεως ὁ ἐπὶ τῷδε λόγος , ἀκονιτὶ διοψόμεθα κ ἀκεῖνο εἰς νοῦν δεχόμενοι 0 .
ἑρμηνεύεται γὰρ Ἱερουσαλὴμ , καθάπερ ἔφην ἀρτίως , Ὅρασις εἰρήνης , ἢ , Μετέωρος θανάτου .
ἰσραὴλ δὲ αὖ , Νοῦς ὁρῶν τὸν Θεόν 0 .
Αἶνος δὲ καὶ ὕμνησις , Ἰούδας 0 .
ἀλλ ὅσοι γεγόνασι κατὰ καιροὺς ἀνόσιοί τε καὶ βέβηλοι βασιλεῖς τῆς Ἱερουσαλὴμ ἐπί τε τὸν Ἰσραὴλ , καὶ Ἰούδαν , διαβεβόηκεν ἐναργῶς τὸ Γράμμα τὸ ἱερόν .
Οὐκοῦν ἐπειδήπερ ὁράσεως εἰρήνης , αἴνου τε καὶ ὑμνήσεως , καὶ νοῦ Θεὸν βλέποντος οὐκ ἂν ἐπίγειος γένοιτο βασιλεύς .
ἀλλ  οὐ δ ἂν ἀνθρώπῳ τὸ χρῆμα πρέποι , φέρε λέγωμεν , ταῖς τῶν ὀνομάτων ἑρμηνείαις προσεσχηκότες , τοὺς κατὰ καιροὺς βεβασιλευκότας σκιὰς εἶναι καὶ εἴδωλα , καὶ οὐ δὲ ἀνθρώπους ὅλως ·
τὸ Πνεῦμα δὲ μᾶλλον , καθὰ καὶ ἐπὶ τοῦ Μελχισεδέκ 0 1 .
ὅτι δὲ ἡ τῶν ὀνομάτων δύναμις , ἤτοι τῶν ἑρμηνειῶν , κατ οὐδένα τρόπον τὴν τῶν πραγμάτων εἰς ἑαυτὴν καταβιάσεται φύσιν , κ ἀντεῦθεν ἂν μάθοις .
ἆρα γὰρ οὐκ οἰήσεταί τις , μᾶλλον δὲ καὶ ἀληθὲς εἶναι πάντη τε καὶ πάντως ἐρεῖ , ὡς εἴπερ ἐστὶν ὅρασις εἰρήνης ἡ Ἱερουσαλὴμ , ἔδει δὴ πάντως αὐτὴν μὴ ἀγνοῆσαι Χριστόν ;
Αὐτὸς γάρ ἐστιν ἡ εἰρήνη ἡμῶν , κατὰ τὰς Γραφάς .
ἀλλ οὐ τεθέαται τοῖς τῆς διανοίας ὄμμασι τὸν δι οὗ τὴν προσαγωγὴν ἐσχήκαμεν , καὶ εἰς ἑνότητα τὴν ἐν πνεύματι κεκολλήμεθα τῷ Πατρὶ , τὸν ποιήσαντα τὰ ἀμφότερα ἓν , καὶ εἰς ἕνα καινὸν ἄνθρωπον τοὺς δύο κτίσαντα λαούς .
πῶς οὖν ὅρασις εἰρήνης εἰ μὴ τεθέαται τὸν Χριστόν 0 ;
καὶ εἴπερ ἐστὶν μετέωρος θανάτου , τουτέστι , θανάτου κρείττων καὶ ἀνωτέρα , πῶς ἡ ἀθλία διόλωλε διὰ τὴν εἰς Χριστὸν ἀπιστίαν 0 ;
προσεφώνει γὰρ λέγων τοῖς Ἰουδαίοις αὐτός ·
ἀμὴν λέγω ὑμῖν , ἐὰν μὴ πιστεύσητε ὅτι ἐγώ εἰμι , ἀποθανεῖσθε ἐν ταῖς ἁμαρτίαις ὑμῶν .
καὶ εἰ Νοῦς ὁρῶν Θεὸν , Ἰσραὴλ ἑρμηνεύεται , τί μὴ τεθέαται τὴν δόξαν Χριστοῦ , δι οὗ καὶ ἐν ᾧ αὐτὸν ἐγνώκαμεν τὸν Πατέρα 0 ;
πῶς δὲ κατελήφθησαν ὑπὸ τῆς σκοτίας ;
ἢ πῶς ἐλέγετο περὶ αὐτῶν , καὶ τῶν ἡγεῖσθαι λαχόντων , Ἄφετε αὐτοὺς , τυφλοί εἰσιν ὁδηγοὶ τυφλῶν ;
ποία γὰρ ἂν νοοῖτο τυφλότης εἰς νοῦν ὁρῶντα Θεόν ;
Οὐκοῦν ἀμαθίας ἔμπλεων τὸ ταῖς ὀνομάτων ποιότησι πάντη τε καὶ πάντως καὶ αὐτῶν τῶν πραγμάτων ἀπονέμειν τὸ κράτος 0 .
ἀπείρξει δὲ , οἶμαι , λοιπὸν παντελῶς οὐδὲν ὀρθῶς καὶ καθηκόντως ὑπονοεῖν ἄνθρωπον ὄντα τὸν Μελχισεδέκ , βεβασιλευκέναι δὲ κατὰ καιροὺς τῆς Σαλὴμ , κ ἂν ἑρμηνεύοιτο τυχὸν εἰρήνη .
προσεπαθρητέον δὲ τοῖς εἰρημένοις καὶ τόδε ·
βλέπομεν γὰρ ἄρτι δι ἐσόπτρου καὶ αἰνίγματος τὰ θεῖα μόλις μυστήρια ·
ὁλοκλήρως δὲ τῶν γεγονότων οὐδὲν ἐξομοιοῦν ἔχοντες τῇ θείᾳ τε καὶ ἀποῤῥήτῳ φύσει , ἐκ μυρίων ὅσων παραδειγμάτων μετρίως ἐρανιζόμεθα τὸ δύνασθαί τι περὶ αὐτῆς ἢ νοεῖν ἢ φράσαι κατά γε τὸ ἐφικτόν .
Οὐδὲν δὲ ἧττον ἀσυμφανὲς ἄγαν ἐστὶ τὸ ἐπὶ Χριστοῦ μυστήριον , καὶ ὁ τῆς ἐνανθρωπήσεως λόγος οὐ τοῖς τυχοῦσιν ἁλώσιμος 0 .
βαθὺς δὲ δὴ λίαν τῆς οἰκονομίας ὁ λόγος 0 .
θεὸς γὰρ ὢν καὶ ἐκ Θεοῦ κατὰ φύσιν ὁ Μονογενὴς , γέγονεν ἄνθρωπος , καὶ ἐσκήνωσεν ἐν ἡμῖν .
κεχρημάτικε δὲ καὶ Ἀπόστολος καὶ Ἀρχιερεὺς ἡμῶν , καὶ ἀπήλλαξεν ἡμᾶς τοῦ βραδυγλώσσου νόμου , μετατέθεικε δὲ καὶ εἰς εὐφωνίαν μαθημάτων εὐαγγελικῶν .
καὶ οὐχὶ τοῦτο μόνον , ἀλλὰ γὰρ καὶ αἰχμαλώτους ὄντας ἀνῆκεν ἡμᾶς , καθελὼν τὸν ἄρχοντα τοῦ αἰῶνος τούτου , καὶ ἐξ ᾅδου μυχῶν ἐῤῥύσατο τοὺς κεκοιμημένους , καὶ τεθεμελίωκε μὲν τὴν Ἐκκλησίαν , κεχειροτόνηται δὲ καὶ ἄρχων ἐφ ἡμᾶς , καὶ διεβίβασε μὲν ἐν πίστει τὸν Ἰορδάνην , δέδωκε δὲ τὴν ἐν πνεύματι περιτομὴν , καὶ εἰς τὴν τῶν οὐρανῶν εἰσκεκόμικε βασιλείαν .
ὅτι μὲν οὖν γέγονε καθ ἡμᾶς , ἀποχρήσειν οἶμαι λέγοντα τὸν θεσπέσιον εὐαγγελιστὴν , Καὶ ὁ Λόγος σὰρξ ἐγένετο , καὶ ἐσκήνωσεν ἐν ἡμῖν .
ὅτι δὲ κέχρισται καὶ εἰς ἱερέα καὶ ἀπόστολον , ἡ τοῦ Ἀαρὼν ἀνάδειξις ὑπεμφήνειεν ἂν καὶ μάλα σαφῶς .
κατεχρίετο γὰρ ἐλαίῳ τῷ ἡγιασμένῳ , καὶ εἰς ἄρχοντα τέθειται καὶ ἡγούμενον ἱερέων καὶ λαοῦ , καὶ μὴν καὶ μετώποις ἄκροις τὸ ψέλλιον ἐδέχετο τὸ χρυσοῦν , ἤτοι τὸ πέταλον , γραφὴν ἔχον τὸ ὄνομα Κυρίου .
τοῦτο δὲ ἦν ἐναργὲς τῆς τοῦ Σωτῆρος ἡμῶν βασιλέως σύμβολον , καὶ οἱονεὶ διάδημα λαμπρὸν καὶ περίοπτον .
ὅτι δὲ ἀμείνων τῆς νομικῆς λατρείας ἡ διὰ Χριστοῦ , κατίδοι τις ἂν ὡς ἐν Ἀαρὼν , καθάπερ ἀμέλει καὶ ἐν τῷ Μελχισεδέκ 0 1 .
δεκάτας μὲν γὰρ οἱ Λευῗται παρὰ τῶν υἱῶν Ἰσραὴλ κατὰ νόμους ἐδέχοντο .
πλὴν ἐκέλευσε Θεὸς ἐκ τῆς τῶν Λευϊτῶν δεκάτης ἀπονέμεσθαι δεκάτην ὡς ἡγουμένῳ τῷ Ἀαρὼν , κατά τε τὸν τοῦ δεῖν ἱερᾶσθαι τρόπον ταῖς ἀνωτάτω κομῶντι τιμαῖς .
σύνες οὖν ὅπως καὶ ἐν προσώπῳ τοῦ Ἀαρὼν ὁ δεκάτας λαμβάνων , Λευῒ δεδεκάτωται .
τέθειται γὰρ Ἀαρὼν εἰς πρόσωπον τοῦ Χριστοῦ .
καὶ οἱ μὲν ἄλλοι πάντες Λευῗται καὶ ἱερεῖς τὰς κατὰ νόμον θυσίας ἐτέλουν , στάσιν ἔχοντες ἐπὶ τὴν πρώτην σκηνήν .
μόνος δὲ καὶ ἐκ πάντων ὁ θεσπέσιος Ἀαρὼν , ἅπαξ τοῦ ἐνιαυτοῦ , κατὰ τὸ γεγραμμένον , εἰς τὰ Ἅγια τῶν ἁγίων εἰσῄει , καὶ οὐ χωρὶς αἵματος , κατὰ τὸν νόμον .
τύπος δ ἂν εἴη καὶ τόδε Χριστοῦ τοῦ τεθνεῶτος ἅπαξ ὑπὲρ τῶν ἁμαρτιῶν ἡμῶν , κατὰ τὰς Γραφὰς , εἰσελαύνοντος δὲ καὶ εἰς τὴν ἄνω τε καὶ ἱερωτάτην σκηνήν .
ταύτην γὰρ ἡμῖν ἐνεκαίνισεν ὁδὸν , ἁγιάζων τε τῷ αἵματι τῷ ἰδίῳ τὴν Ἐκκλησίαν .
καὶ ὁ μὲν θεσπέσιος Μωσῆς , προκεχειρισμένος εἰς ἀποστολὴν , ἐδέετο τοῦ Θεοῦ , λέγων ·
δέομαι , Κύριε , οὐκ εὔλαλός εἰμι πρὸ τῆς χθὲς , οὐ δὲ πρὸ τῆς τρίτης ἡμέρας , οὐ δὲ ἀφ οὗ ἤρξω λαλεῖν τῷ θεράποντί σου , ἰσχνόφωνος , καὶ βραδύγλωσσος ἐγώ εἰμι .
προσετίθει δὲ τούτοις ·
προχείρισαι ἄλλον δυνάμενον ὃν ἀποστελεῖς .
Εἶτα πρὸς αὐτὸν ὁ τῶν ὅλων Θεός 0 ·
Οὔκ 0 ·
ἰδοὺ Ἀαρὼν ὁ ἀδελφός σου ὁ Λευΐτης , ἐπίσταμαι ὅτι λαλῶν λαλήσει αὐτός σοι , καὶ ἰδοὺ αὐτὸς ἐξελεύσεται εἰς συνάντησίν σου 0 .
καὶ ἰδών σε χαρήσεται ἐν ἑαυτῷ , καὶ ἐρεῖς πρὸς αὐτὸν , καὶ δώσεις τὰ ῥήματά μου ἐν τῷ στόματι αὐτοῦ καὶ συμβιβάσω ὑμᾶς ἃ ποιήσετε , καὶ λαλήσει αὐτός σοι πρὸς τὸν λαὸν , καὶ αὐτὸς ἔσται σου στόμα .
βραδύγλωσσος μὲν γὰρ ὁμολογουμένως καὶ εὐστομεῖν οὐκ εἰδὼς ὁ πάλαι νόμος διὰ κύκλου μόλις μακροῦ , τοῦ κατὰ τὸ Γράμμα φημὶ , μονονουχὶ καὶ ὑποψελλίζων ἡμῖν τὸ Θεῷ δοκοῦν 0 ·
στόμα δὲ Μωσέως τὸ εὐφωνότατον , ὁ Χριστὸς , μεθιστὰς τοὺς τύπους εἰς ἀλήθειαν , καὶ προτιθεὶς ἑτοίμην τοῖς ἁπανταχοῦ τῶν ἀναγκαίων τὴν εἴδησιν 0 .
τοιγάρτοι φησὶν ἐν τεσσαρακοστῷ καὶ ὀγδόῳ Ψαλμῷ ·
ἀκούσατε ταῦτα , πάντα τὰ ἔθνη , ἐνωτίσασθε , πάντες οἱ κατοικοῦντες τὴν οἰκουμένην .
ἀνετυποῦτο δὴ οὖν ὡς ἐν Ἀαρὼν ὁ Χριστός 0 .
καὶ τό γε παραδοξότερον 0 .
μὴ γάρ τοι θαυμάσῃς , εἰ ἐν τοῖς ἐγνωκόσιν αὐτὸν καὶ ἐν εἰδήσει τῶν νόμων τῆς ἰδίας ὑπεροχῆς ἐσκιαγράφει τὸ μέγεθος ·
ὅτε καὶ ὡς ἐν ἀνδρὶ πέφηνεν ἀλλογενεῖ , καὶ αἰχμαλωσίας ἀνιέντι τὸν Ἰσραὴλ , καὶ τὴν ἁγίαν καὶ ἱερὰν θεμελιοῦντι πόλιν , καὶ ἔχοντι ἄμαχον τὴν κατὰ πάντων ἰσχύν 0 .
ποιήσομαι δὲ σαφῆ τὴν ἀφήγησιν , βραχυλογήσας ὡς ἔνι .
ἦκτο μὲν αἰχμάλωτος ἡ Ἰουδαία ποτὲ , καὶ μακροὺς ἐν Βαβυλῶνι κατετρύχοντο χρόνους οἱ ἐξ Ἰσραὴλ , σκληρᾷ καὶ βαρβάρῳ δουλείᾳ κατηχθισμένοι .
ἐπεὶ δὲ ὁ Καμβύσου Κῦρος Μήδων τε ἅμα καὶ μὴν καὶ Περσῶν ἐξηρτημένος τὸ κράτος , πόλεμον αἵρεται πρὸς Ἀσσυρίους ὁμόρους ὄντας καὶ γείτονας , τότε δὴ τότε καὶ αὐτὴν τὴν Βαβυλῶνα κατὰ κράτος ἑλὼν , ἀνῆκε τοὺς Ἰουδαίους τὴν Ἀσσυρίων θρηνοῦντας πλεονεξίαν , καὶ οὐκ ἀδακρυτὶ προσθέοντας ·
διαβεβαιουμένους τε ὅτι καὶ προείρητο παρὰ Θεοῦ διὰ φωνῆς ἁγίων , ὅτι καὶ ἥξει κατὰ καιροὺς , καὶ περιέσται τῶν ἀνθεστηκότων , καὶ αὐτὸς ἀνήσει δεσμῶν τοὺς ἠδικημένους ·
καὶ ὅτι τὸν οἶκον ἐγερεῖ πάλιν αὐτὸς τὸν ἐν Ἱεροσολύμοις , ὃν Ἀσσύριοι καταπιμπρῶντες , ἐδυσσέβουν εἰς Θεόν .
καὶ ψευδοεποῦντας ἐν τούτοις τοὺς ἐξ Ἰσραὴλ οὐχ εὑρήσομεν , τὰς τῶν ἁγίων προφητῶν πολυπραγμονοῦντες γραφάς .
ἔφη δὲ οὕτω Θεὸς διὰ φωνῆς Ἡσαΐου ·
Οὕτω λέγει Κύριος ὁ λυτρούμενός σε , καὶ ὁ πλάσσων σε ἐκ κοιλίας ·
ἐγὼ Κύριος ὁ συντελῶν ταῦτα , ἐξέτεινα τὸν οὐρανὸν μόνος , καὶ ἐστερέωσα τὴν γῆν .
ἀποστρέφων φρονίμους εἰς τὰ ὀπίσω , καὶ τὴν βουλὴν αὐτῶν μωραίνων , καὶ ἱστῶν ῥήματα παιδὸς αὐτοῦ , καὶ τὴν βουλὴν τῶν ἀγγέλων αὐτοῦ ἀληθεύων 0 .
ὁ λέγων Ἱερουσαλὴμ , Κατοικηθήσῃ ·
καὶ ταῖς πόλεσι τῆς Ἰουδαίας , Οἰκοδομηθήσεσθε , καὶ τὰ ἔρημα αὐτῆς ἀνατελεῖ .
ὁ λέγων τῇ ἀβύσσῳ , Ἐρημωθήσῃ , καὶ τοὺς ποταμούς σου ξηρανῶ ·
ὁ λέγων Κύρῳ φρονεῖν , καὶ πάντα τὰ θελήματά μου ποιήσει .
ὁ λέγων Ἱερουσαλὴμ , Οἰκοδομηθήσῃ , καὶ τὸν οἶκον τὸν ἅγιόν μου θεμελιώσω .
Οὕτω λέγει Κύριος ὁ Θεὸς τῷ χριστῷ μου Κύρῳ , οὗ ἐκράτησα τῆς δεξιᾶς , ἐπακοῦσαι ἔμπροσθεν αὐτοῦ ἔθνη , καὶ ἰσχὺν βασιλέων διαῤῥήξω .
ἀνοίξω ἔμπροσθεν αὐτοῦ θύρας , καὶ πόλεις οὐ συγκλεισθήσονται ·
ἐγὼ ἔμπροσθέν σου πορεύσομαι , καὶ ὄρη ὁμαλιῶ , θύρας χαλκᾶς συντρίψω , καὶ μοχλοὺς σιδηροῦς συνθλάσω , καὶ δώσω σοι θησαυροὺς σκοτεινοὺς , ἀποκρύφους , ἀοράτους ἀνοίξω σοι ·
ἵνα γνῷς ὅτι ἐγὼ Κύριος ὁ Θεὸς ὁ λαλῶν τὸ ὄνομά σου , ὁ Θεὸς Ἰσραήλ 0 ·
ἕνεκεν Ἰακὼβ τοῦ παιδός μου , καὶ Ἰσραὴλ τοῦ ἐκλεκτοῦ μου , ἐγὼ καλέσω σε τῷ ὀνόματί σου , καὶ προσδέξομαί σε ·
σὺ δὲ οὐκ ἔγνως ὅτι ἐγὼ Κύριος ὁ Θεός 0 ·
καὶ οὐκ ἔστιν ἔτι πλὴν ἐμοῦ Θεὸς , καὶ οὐκ ᾔδεις με .
ἀκούεις ὅπως ἐναργῶς τὸ , Οὐκ ᾔδεις με , φησίν ·
οὐ δὲ ἐν τοῖς εἰδόσι Θεὸν τὸν οὕτω περιφανῆ κατατάττειν ἀξιῶν , ὃν αὐτὸς ἐτίθει , καὶ βασιλέων κρείττονα , καὶ μυρίων ὅσων ἐθνῶν δεσπότην 0 .
τύποι γὰρ ἦσαν τὰ ἐπ αὐτῷ τῶν διὰ Χριστοῦ κατορθωμάτων .
προηγόρευσε μὲν γὰρ ὡς αὐτὸς διασκεδάσει τὰς Βαβυλωνίων ψευδομαντείας , καὶ τὰ τῶν ἐγγαστριμύθων σημεῖα .
τὰς δὲ τῶν ἰδίων προφητῶν , οὓς καὶ ἀγγέλους ὠνόμασε , βουλὰς ἤτοι προαγορεύσεις , οὐ διεψευσμένας ἀποφανεῖ .
προκαταμεμήνυκε δὲ ὅτι καὶ τὰς τῆς Ἰουδαίας οἰκοδομήσει πόλεις , καὶ τὴν ἄβυσσον ἐρημώσει , καὶ πάντας αὐτῆς καταξηρανεῖ τοὺς ποταμούς ·
ἄβυσσον , οἶμαί που , τὴν Βαβυλῶνα λέγων , διά τοι τὸ πλῆθος τῶν κατοικούντων ἐν αὐτῇ 0 ·
ποταμοὺς δὲ αὐτῆς , τὰ ἔθνη τὰ συῤῥέοντα πανταχόθεν εἰς ἐπικουρίαν 0 .
ἀλλὰ φέρε λέγωμεν τὰ ἐπὶ Κύρῳ σαφῶς , μεταπλάττοντες ἀστείως εἰς τὸ Χριστοῦ μυστήριον , τὰ δι ἐκείνου κατωρθωμένα .
γέγονε τοίνυν ὁ Κῦρος , μητρὸς μὲν Μανδάνης τῆς Ἀστυάγου θυγατρὸς τοῦ Μήδων ἐξάρχοντος ·
πατρὸς δὲ Καμβύσου , Πέρσου μὲν τὸ γένος , ἐπιεικοῦς δὲ λίαν τοὺς τρόπους 0 1 .
ὅθεν τινὲς τῶν ἀρχαιοτέρων , ἡμίονόν τε καὶ ἑτεροφυᾶ τὸν Κῦρον ὠνόμαζον .
διά γε , οἶμαι , τὸ πατρὸς καὶ μητρὸς ὡς ἐν τῷ γένει διάφορον 0 1 .
πέρσαι γὰρ δὴ παρὰ Μήδους ἔθνος ἕτερον 0 .
ἴδοις δ ἄν τι τοιοῦτον καὶ ἐπὶ Χριστοῦ .
μητρὸς μὲν γὰρ γέγονε κατὰ σάρκα τῆς ἁγίας Παρθένου , καθ ἡμᾶς τε οὔσης καὶ ἀνθρώπου τὴν φύσιν ·
πατρὸς δὲ τῶν καθ  ἡμᾶς οὐδενός 0 ·
ἄλλ ἵν  οὕτως εἴπωμεν , ἑτεροφυοῦς εἰς ἅπαν , καὶ ἀνῳκισμένου τὴν φύσιν , καὶ πᾶν ὑπερθρώσκοντος τὸ τελοῦν ἐν γενητοῖς 0 .
τοιγάρτοι καὶ ἔφασκε πρὸς Ἰουδαίους οἰομένους ὅτι καθ ἡμᾶς ἐστι , καὶ γέγονε καθ ἡμᾶς ·
ὑμεῖς ἐκ τῶν κάτω ἐστὲ , ἐγὼ ἐκ τῶν ἄνω εἰμί .
καὶ κεκράτηκε μὲν ὁ Κῦρος μυρίων ὅσων ἐθνῶν , καὶ ἅπασα μὲν αὐτὸν ὑπεδέχετο πόλις .
ἔλαβε δὲ καὶ θησαυροὺς σκοτεινοὺς , ἀποκρύ φους , ἀοράτους , καὶ μακρᾶς ἀνῆκε δουλείας τὸν Ἰσραήλ .
βεβασίλευκε δὲ τῆς ὑπ οὐρανὸν ὁ Ἐμμανουὴλ , καὶ ὡς τῶν ὅλων Σωτῆρα καὶ Λυτρωτὴν πᾶσα μὲν αὐτὸν εἰσδέχεται πόλις ·
ἀνεῖται δὲ ἤδη δουλείας καὶ πλεονεξίας διαβολικῆς πᾶν ὅσον ἐκβεβίαστο , καὶ ὑπ  αὐτῷ πράττειν ἠνάγκαστο γένος .
καταφοιτήσας δὲ καὶ εἰς ᾅδου κεκένωκε θησαυροὺς σκοτεινοὺς , ἀποκρύφους , ἀοράτους .
θύρας χαλκᾶς συνέτριψε , καὶ μοχλοὺς σιδηροῦς συνέθλασεν .
ἔφη γὰρ τοῖς ἐν δεσμοῖς ·
ἐξέλθετε ·
καὶ τοῖς ἐν τῷ σκότει , Ἀνακαλύφθητε .
τοιγάρτοι καὶ πάλαι πρὸς Ἰὼβ ἔφη τὸν τληπαθέστατον καὶ ἀκαταγώνιστον ἀθλητήν ·
ἦλθες ἐπὶ πηγὴν θαλάσσης , ἐν δὲ ἴχνεσιν ἀβύσσου περιεπάτησας .
ἀνοίγονται δέ σοι φόβῳ πύλαι θανάτου , πυλωροὶ δὲ ᾅδου ἰδόντες σε ἔπτηξαν .
ἀναγνώσομεν γὰρ ὡς ἐν ἐρωτήσει ταυτί 0 ·
καταδεικνύντος τοῦ λόγου τὰ διὰ Χριστοῦ κατορθώματα , καὶ ἐν αὐτοῖς πεπραγμένα τοῖς τοῦ ᾅδου μυχοῖς 0 .
Εἰς τοῦτο γὰρ Χριστὸς ἀπέθανε καὶ ἔζησεν , ἵνα καὶ νεκρῶν καὶ ζώντων κυριεύσῃ .
καὶ Κῦρος μὲν πάλαι χρήματα δοὺς , τὸν ἐν Ἱεροσολύμοις προστέταχεν ἀναδείμασθαι ναόν .
τεθεμελίωκε δὲ τὴν Ἐκκλησίαν τὴν ἁγίαν ὄντως καὶ διαβόητον πόλιν , ὁ Ἐμμανουὴλ , οἷά τινα Βαβυλῶνα κατασείσας εἰσάπαν τὴν ἀλαζόνα καὶ ὑβρίστριαν εἰδωλολατρίαν .
καὶ περὶ μὲν Κύρου Θεὸς , ὅτι Πάντα τὰ θελήματά μου ποιήσει , φησί .
προσπεφώνηκε δέ που καὶ τοῖς Ἰουδαίων λαοῖς ἐξουθενοῦσιν αὐτὸν ὁ πάντων ἡμῶν Σωτήρ ·
ὑμεῖς κατὰ τὴν σάρκα κρίνετε .
καὶ ἑτέρωθί που , Καὶ ἐὰν κρίνω ἐγὼ , ἡ κρίσις ἡ ἐμὴ ἀληθινή ἐστιν ·
ὅτι οὐ ζητῶ τὸ θέλημα τὸ ἐμὸν , ἀλλὰ τὸ θέλημα τοῦ πέμψαντός με Πατρός 0 .
καὶ Κύρῳ μὲν ἔφη Θεός ·
ἐκάλεσά σε τῷ ὀνόματί μου .
κύριος δὲ ἀληθῶς ὁ Ἐμμανουὴλ , εἰ καὶ πέφηνεν ἄνθρωπος 0 .
ὅτι δὲ εἰς τύπον Χριστοῦ τῆς δόξης τὰ ἐπὶ Κύρῳ τέθειται , πληροφορήσει σαφῶς τὰ ἑξῆς εἰρημένα διὰ τῆς τοῦ προφήτου φωνῆς ·
ἐγὼ ἐποίησα γῆν καὶ ἄνθρωπον ἐπ αὐτῆς .
ἐγὼ τῇ χειρί μου ἐστερέωσα τὸν οὐρανὸν , καὶ πᾶσι τοῖς ἄστροις ἀνετειλάμην .
ἐγὼ ἤγειρα αὐτὸν κατὰ δικαιοσύνην , καὶ πᾶσαι αἱ ὁδοὶ αὐτοῦ εὐθεῖαι 0 .
Οὗτος οἰκοδομήσει τὴν πόλιν μου , καὶ τὴν αἰχμαλωσίαν τοῦ λαοῦ μου ἐπιστρέψει , οὐ μετὰ λύτρων , οὐ δὲ μετὰ δώρων , εἶπε Κύριος Σαβαώθ .
Οὕτως λέγει Κύριος ·
ἐκοπίασεν Αἴγυπτος , καὶ ἐμπορίαι Αἰθιόπων , καὶ οἱ Σαβαεὶμ ἄνδρες ὑψηλοὶ ἐπὶ σὲ διαβήσονται , καί σοι ἔσονται δοῦλοι , καὶ ὀπίσω σου ἀκολουθήσουσι δεδεμένοι ἐν χειροπέδαις , καὶ προσκυνήσουσί σοι , καὶ ἐν σοὶ προσεύξονται , ὅτι ἐν σοὶ ὁ Θεός ἐστιν , καὶ οὐκ ἔστι Θεὸς πλὴν σοῦ .
σὺ γὰρ εἶ Θεὸς , καὶ οὐκ ᾔδειμεν , ὁ Θεὸς τοῦ Ἰσραὴλ Σωτήρ .
Αἰσχυνθήσονται καὶ ἐντραπήσονται πάντες οἱ ἀντικείμενοι αὐτῷ , καὶ πορεύσονται ἐν αἰσχύνῃ .
ὁ γὰρ ποιήσας τὴν γῆν , καὶ ἄνθρωπον ἐπ  αὐτῆς , ὁ διακοσμήσας τοῖς ἄστροις τὸν οὐρανὸν , ἤγειρεν ἡμῖν δικαιοσύνην τὸν Ἰησοῦν ἐκλυτρούμενον δωρεάν ·
δεδικαιώμεθα γὰρ ἐν πίστει , δεσμῶν ἀνιέντα καὶ αἰχμαλωσίας , οἰκοδομοῦντα πνευματικῶς τὴν νοητὴν Ἱερουσαλὴμ , καὶ θεμελιοῦντα τὴν Ἐκ κλησίαν , ὡς καὶ αὐταῖς ἀκατάσειστον εἶναι ταὶς ᾅδου πύλαις , καὶ ἀνάλωτον ἐχθροῖς .
τοῦτον ὄντα Θεὸν κατὰ φύσιν ἐπιγινώσκοντες οἱ πάλαι πλανώμενοι , λέγουσι ·
σὺ γὰρ εἶ Θεὸς ἡμῶν , καὶ οὐκ ᾔδειμεν .
καὶ οὐκ ἔστι Θεὸς πλὴν σοῦ .
τούτῳ προσκυνήσουσι , τούτῳ κάμψει πᾶν γόνυ , καὶ πᾶσα γλῶσσα ἐξομολογήσεται ὅτι Κύριος Ἰησοῦς Χριστὸς εἰς δόξαν Θεοῦ Πατρός 0 .
τούτῳ τετολμήκασιν ἀντιστῆναί τινες τῶν ἐξ Ἰσραήλ .
κατῃσχύνθησαν δὲ καὶ πεπτώκασι , καὶ ἐν τροπῇ πεπόρευνται κατὰ τὴν τοῦ προφήτου φωνήν .
κῦρος μὲν οὖν ὁ Καμβύσου , τεθεμελίωκε τὸν οἶκον τοῦ Θεοῦ τὸν ἐν Ἱεροσολύμοις , εἰς τύπον Χριστοῦ .
ὅτι δὲ αὐτὸς ἔμελλεν ὁ Ἐμμανουὴλ ἀποπεραίνειν τὸ χρῆμα πνευματικῶς τε καὶ νοητῶς , καὶ δι ἑτέρας εὐθὺς ἀναμάθοι τις ἂν εἰκόνος .
ἐπειδὴ γὰρ τῆς ἐν Βαβυλῶνι δουλείας ἀνῆκεν ὁ Κῦρος τὸν Ἰσραήλ ·
καθηγηταὶ παραχρῆμα καὶ οἱονεί πως ἐξάρχοντες ἀνεδείκνυντο τοῦ λαοῦ , Ζοροβάβελ ὁ τοῦ Σαλαθιὴλ ἐκ φυλῆς Ἰούδα , καὶ Ἰησοῦς ὁ τοῦ Ἰωσεδὲκ ὁ ἱερεὺς ὁ μέγας 0 .
Οἷς καὶ ἀφιγμένοις εἰς Ἱεροσόλυμα , διὰ φωνῆς Ἀγγαίου τοῦ προφήτου τῆς εἰς τὸν οἶκον ἔχεσθαι φιλεργίας ἐπισκήπτει Θεός .
γέγραπται γὰρ οὕτω ·
ἐν τῷ δευτέρῳ ἔτει ἐπὶ Δαρείου τοῦ βασιλέως ἐν τῷ μηνὶ τῷ ἔκτῳ , μιᾷ τοῦ μηνὸς , ἐγένετο λόγος Κυρίου ἐν χειρὶ Ἀγγαίου τοῦ προφήτου λέγων , Εἰπὸν πρὸς Ζοροβάβελ τὸν τοῦ Σαλαθιὴλ τὸν ἐκ φυλῆς Ἰούδα , καὶ πρὸς Ἰησοῦν τὸν τοῦ Ἰωσεδὲκ τὸν ἱερέα τὸν μέγαν , λέγων ·
τάδε λέγει Κύριος παντοκράτωρ ·
ὁ λαὸς οὗτος λέγουσιν ·
Οὐχ ἥκει ὁ καιρὸς τοῦ οἰκοδομῆσαι τὸν οἶκον Κυρίου .
καὶ ἐγένετο λόγος ἐν χειρὶ Ἀγγαίου τοῦ προφήτου , λέγων ·
Εἰ καιρὸς μὲν ὑμῖν ἐστι τοῦ οἰκεῖν ἐν οἴκοις κοιλοστάθμοις ·
ὁ δὲ οἶκος Κυρίου ἐξηρήμωται ;
καὶ μεθ ἕτερα πάλιν , Καὶ ἐξήγειρε Κύριος τὸ πνεῦμα Ζοροβάβελ τοῦ Σαλαθιὴλ ἐκ φυλῆς Ἰούδα , καὶ τὸ πνεῦμα Ἰησοῦ τοῦ Ἰωσεδὲκ τοῦ ἱερέως τοῦ μεγάλου , καὶ τὸ πνεῦμα τῶν καταλοίπων παντὸς τοῦ λαοῦ 0 .
καὶ εἰσῆλθον , καὶ ἐποίουν τὰ ἔργα ἐν τῷ οἴκῳ Κυρίου παντοκράτορος Θεοῦ αὐτῶν .
ἄθρει δὴ οὖν ὡς ἐν τύπῳ καὶ εἰκόνι διπλῇ τὸν Ἐμμανουὴλ , βασιλέα μὲν , ὡς ἔν γε τῷ Ζοροβάβελ , ὃς ἦν ἐκ φυλῆς Ἰούδα τῆς τότε κρατεῖν λαχούσης ἐν Ἰσραήλ 0 1 ·
ἀρχιερέα δὲ αὖ ὡς ἐν ὁμωνύμῳ τῷ Ἰησοῦ τῷ ἀρχιερεῖ τῷ μεγάλῳ 0 ·
καὶ μὴν καὶ ἐξάρχοντα τῆς ὁδοῦ τῆς εἰς τὴν ἁγίαν πόλιν , ἐκ γῆς ἀλλοφύλων 0 ·
φημὶ δὴ πάλιν τῆς Βαβυλωνίων .
ἄθρει καὶ τεχνουργὸν ὄντα , καὶ ἐπιμελητὴν τοῦ ἁγίου ναοῦ .
ἑπόμενοι γὰρ διὰ πίστεως καθηγητῇ τῷ Χριστῷ , ὡς βασιλεῖ καὶ ἀρχιερεῖ , ἐκ διαβολικῆς πλεονεξίας , καὶ ὥσπερ ἐκ γῆς ἀλλοφύλων , ἐξ ἀπάτης κοσμικῆς εἰς τὴν ἁγίαν εἴσιμεν πόλιν , τὴν τῶν πρωτοτόκων Ἐκκλησίαν , ἣν αὐτὸς ἐγερεῖ Χριστὸς ὡς ἔν γε λίθοις τοῖς νοητοῖς 0 1 .
καὶ μαρτυρήσει γράφων ὁ Παῦλος τοῖς διὰ πίστεως ἐκλελυτρωμένοις καὶ ἀκολουθεῖν ἑλομένοις τοῖς ἴχνεσι τοῦ Χριστοῦ ·
ἐν ᾧ καὶ ὑμεῖς συνοικοδομεῖσθε εἰς κατοικητήριον τοῦ Χριστοῦ ἐν πνεύματι .
ὅτι δὲ καὶ ἀμείνων ἡ δόξα τῆς Ἐκκλησίας παρὰ τὴν πρώτην καὶ ἐν ἀρχαῖς , τὴν ἐπί γέ φημι τῷ ἐκ λίθων ναῷ , διαμεμήνυκεν εἰπὼν διὰ φωνῆς Ἀγγαίου πάλιν 0 ·
τίς ἐξ ὑμῶν , ὃς εἶδε τὸν οἶκον τοῦτον ἐν τῇ δόξῃ αὐτοῦ τῇ ἔμπροσθεν , καὶ πῶς ὑμεῖς βλέπετε αὐτὸν νῦν καθὼς οὐχ ὑπάρχοντα ἐνώπιον ὑμῶν 0 ;
καὶ μεθ  ἕτερα πάλιν 0 ·
ἐμὸν τὸ ἀργύριον , καὶ ἐμὸν τὸ χρυσίον , λέγει Κύριος παντοκράτωρ , διότι μεγάλη ἔσται ἡ δόξα τοῦ οἴκου τούτου ἡ ἐσχάτη ὑπὲρ τὴν πρώτην , λέγει Κύριος παντοκράτωρ 0 ·
καὶ ἐν τῷ τόπῳ τούτῳ δώσω εἰρήνην .
καὶ εἰρήνη ψυχῆς εἰς περιποίησιν παντὶ τῷ κτίζοντι τοῦ ἀναστῆσαι τὸν ναὸν τοῦτον 0 .
καὶ ἀνιδρωτὶ μὲν ἄν τις συλλέξαιτο τὰ δι  ὧν ἡμῖν ὡς ἔν γε τοῖς πάλαι Χριστὸς κατεγράφετο .
ἵνα δὲ μὴ τῷ πλήθει τῶν παραδειγμάτων ἀποκομίζεσθαί ποι τοῦ πρέποντος ὁ λόγος ἡμῖν δοκῇ , παρέντες τέως τὸ καὶ δι ἑτέρων ἰέναι λοιπὸν , ἐκεῖνο φαμέν ·
δεήσει δὴ πάντως ἡμῖν , δυοῖν ἑλέσθαι θάτερον .
ἢ γὰρ τοὺς δι ὧν ἐκεῖνα γεγόνασιν εἰσάπαν ἀναιρήσομεν , καθορίζοντες τῶν τύπων τὸ μὴ λίαν ἀπλημμελὲς , εἰ νοοῖντο δι ἀνθρώπων τῶν καθ ἡμᾶς γεγονότες , καίτοι πολὺ λίαν ἔχοντες τὸ θεοπρεπές ·
ἢ τὸ Πνεῦμα λέγοντες ἀεὶ μορφοῦσθαι πρὸς εἶδος τὸ καθ ἡμᾶς , ἐξ ἀνάγκης ὁμολογήσομεν καὶ εἰς Κῦρον αὐτὸ διαπεπλᾶσθαί ποτε , τὸν οὐκ εἰδότα Θεόν .
Εἴρηται γὰρ πρὸς αὐτὸν , Σὺ δὲ οὐκ ᾔδεις με .
ἀναιρουμένων δὲ τῶν ἐν τύποις , σκιὰ μὲν ἴσως ὁ Ἀαρών 0 ·
ζοροβάβελ δὲ ὁ τοῦ Σαλαθιὴλ , καὶ μέν τοι καὶ Ἰησοῦς ὁ τοῦ Ἰωσεδὲκ ὁ ἱερεὺς ὁ μέγας , ἐν ὀνόμασιν εἶεν ἂν ψιλοῖς τε καὶ μόνοις .
ἀλλ οἶμαι δὴ μᾶλλον ἐκ λογισμοῦ τοῦ εἰκότος ἀναπεπεισμένους συναινέσειν ὀρθῶς , ὡς ἦν μὲν ἄνθρωπος ὁ Μελχισεδὲκ , πόλεως βασιλεύων τῆς Σαλήμ ·
τύπον δὲ ἡμῖν αὐτὸν ἐποιεῖτο Χριστοῦ , λεπτόνους εἰς θεωρίας πνευματικὰς ὑπάρχων ὁ Παῦλος ·
ἐνιστάμενοι δὲ μετὰ τοῦτο , καὶ οὐδὲν ἧττον λέγουσιν ὡς ἄνθρωπος μὲν οὐκ ἦν ὁ Μελχισεδέκ ·
τὸ Πνεῦμα δὲ μᾶλλον τὸ ἄγιον 0 ·
ἢ γοῦν ἑτέρα τις δύναμις τῶν ἄνωθεν καὶ ἐξ οὐρανοῦ , τὴν λειτουργικὴν ἔχουσα τάξιν 0 ·
δοκεῖ γὰρ ὧδε φρονεῖν ἑτέροις , ἐκεῖνό φαμεν ἀναγκαίως ὅτι πλημμελήσουσι κατὰ δύο τρόπους , καὶ τὴν θείαν καὶ ἄῤῥητον τοῦ Πνεύματος φύσιν εἰς τὸν μὴ πρέποντα τρόπον αὐτῇ κατασύροντες , καὶ τὴν γεννητὴν καὶ πεποιημένην κτίσιν , εἰς δόξαν ὑπερτενῆ φληνάφως ἀνακομίζοντες .
τίνα τρόπον ἐρῶ .
γέγραπται περὶ τοῦ Μελχισεδὲκ , ὡς ἦν ἱερεὺς τοῦ Θεοῦ ὑφίστου .
Εἰ δὲ δὴ τὸ Πνεῦμα τὸ ἅγιόν ἐστιν ὁ Μελχισεδὲκ , κατεκομίσθη λοιπὸν ἐν ἱερουργοῖς τὸ Πνεῦμα , καὶ λειτουργικὴν ἔχει τὴν ὑπουργίαν .
ὑμνήσει δὴ οὖν καὶ αὐτὸ μενὰ τῶν ἁγίων ἀγγέλων τὸν ἀνωτάτω Θεόν .
γέγραπται γὰρ , ὅτι Εὐλογεῖτε τὸν Κύριον , πάντες οἱ ἄγγελοι αὐτοῦ , λειτουργοὶ αὐτοῦ , οἱ ποιοῦντες τὸ θέλημα αὐτοῦ .
Εἴη γὰρ ἂν οὐδαμόθεν ἀσυμφανὲς , ὡς ὃς ἑτέρῳ που πάντως ἱερουργεῖ , καὶ οὐχ ἑαυτῷ τὸ ἱερουργοῦν , ἱερουργεῖ δὲ τῷ Θεῷ , τῷ πρ οὔχοντι 0 .
Οὐκοῦν εἴ φαμεν ἱερατεύειν τὸ Πνεῦμα , τὴν θείαν που πάντως ὑποκάθηται φύσιν ·
τελεῖ δὲ μᾶλλον καὶ ἐν γενητοῖς , καὶ προσκυνήσει μὲν μεθ ἡμῶν .
ἁγιάσει δὲ πάντως οὐχ ἑαυτὸ , ἐπεί τοι τὸ ἁγιαζόμενον , κρείττονί που πάντως ἢ καθ ἑαυτὸ τὴν φύσιν ἁγιάζεται 0 .
ἁγιασθήσεται δὲ μεθ ἡμῶν .
πῶς οὖν ἔτι καὶ Θεὸς κατὰ φύσιν τὸ ἁγιαζό μενον 0 ;
ἦ γὰρ οὐ πᾶς ἱερεὺς ἁγιάζεται , εἴσεισί τε οὕτως ἐπὶ τὸ χρῆναι λοιπὸν καὶ ἱερουργεῖν ;
Οὐ γὰρ ἑαυτῷ τις λαμβάνει τὴν τιμὴν , καθὰ γέγραπται , ἀλλ  ὁ καλούμενος ὑπὸ τοῦ Θεοῦ , καθὰ καὶ Ἀαρών 0 .
προστέθεικε δὲ ὁ Παῦλος , ὅτι Καὶ αὐτὸς ὁ Χριστὸς οὐχ ἑαυτὸν ἐδόξασε γεννηθῆναι ἀρχιερέα , ἀλλ  ὁ λαλήσας πρὸς αὐτόν ·
Υἱός μου εἶ σὺ , ἐγὼ σήμερον γεγέννηκά σε .
καθὼς καὶ ἐν ἑτέρῳ λέγει , Σὺ ἱερεὺς εἰς τὸν αἰῶνα κατὰ τὴν τάξιν Μελχισεδέκ 0 .
Εἰδέναι γὰρ ἀναγκαῖον , ὡς οὐ δ ἂν αὐτὸς ὁ Υἱὸς ὁ ἐκ Θεοῦ Πατρὸς Λόγος , ἱερατεύειν λέγοιτο , καὶ ἐν τάξει γενέσθαι τῇ λειτουργικῇ , εἰ μὴ νοοῖτο καθ ἡμᾶς γεγονὼς , καὶ ὥσπερ κέκληται προφήτης καὶ μὴν καὶ ἀπόστολος διὰ τὸ ἀνθρώπινον , οὕτω καὶ ἱερεύς 0 1 .
πρέποι γὰρ αὐτῷ τῆς δουλείας σχήματι , τὰ δουλοπρεπῆ ·
καὶ τοῦτό ἐστιν ἡ κένωσις .
ὁ γὰρ ὑπάρχων ἐν μορφῇ καὶ ἰσότητι τοῦ Πατρὸς , ᾧ καὶ αὐτὰ τὰ ἄνω παρεστήκασι Σεραφὶμ , ᾧ λειτουργοῦσι χίλιαι χιλιάδες ἀγγέλων , ἐπειδὴ κεκένωκεν ἑαυτὸν , τότε δὴ τότε τῶν ἁγίων λειτουργὸς καὶ τῆς σκηνῆς τῆς ἀληθινῆς ἀναδειχθῆναι λέγεται .
τότε καὶ ἡγίασται μεθ  ἡμῶν ὁ ὑπὲρ πᾶσαν κτίσιν .
ὅ τε γὰρ ἁγιάζων , φησὶ , καὶ οἱ ἁγιαζόμενοι ἐξ ἑνὸς πάντες 0 .
δι ἣν αἰτίαν οὐκ ἐπαισχύνεται ἀδελφοὺς καλεῖν αὐτοὺς , λέγων , Ἀπαγγελῶ τὸ ὄνομά σου τοῖς ἀδελφοῖς μου .
Οὐκοῦν ὁ ἁγιάζων ὡς Θεὸς , ὅτε γέγονεν ἄνθρωπος , καὶ ἐσκήνωσεν ἐν ἡμῖν , καὶ κεχρημάτικεν ἀδελφὸς κατὰ τὸ ἀνθρώπινον , τότε καὶ σὺν ἡμῖν ἁγιάζεσθαι λέγεται .
ἔστι τοίνυν καὶ τὸ δεῖν ἱερατεύειν καὶ τὸ ἁγιάζεσθαι μεθ ἡμῶν τῆς μετὰ σαρκὸς οἰκονομίας .
καὶ τοῖς τῆς κενώσεως μέτροις , ὀρθῶς τε καὶ ἀμωμήτως φρονεῖν ᾑρημένοι , τὰ τοιάδε προσγράψομεν .
Εἰ δὲ δὴ τὸ Πνεῦμα μηδαμοῦ τὴν κένωσιν ὑπομεμενηκὸς ἱερατεύειν λέγομεν , δόξης αὐτὸ τῆς θεοπρεποῦς ἐξοίσομεν , καὶ ἐν τοῖς ὑπὸ Θεὸν λογιούμεθά που , μέτρον αὐτῷ διδόντες τὸ γεννητόν .
ἢ δὴ δεικνύτωσαν ἡμῖν ἐνανθρωπῆσαι τὸ Πνεῦμα , καὶ ὑπόβασιν οἰκονομικὴν ὑπομεῖναν , καθάπερ ἀμέλει καὶ τὸν Υἱόν 0 .
Οὐ γὰρ ἐπειδήπερ ἐστὶν ὁμοούσιος ἡ ἁγία καὶ προσκυνουμένη Τριὰς , ταύτῃτοι καθ οὗπερ ἂν ἕλοιτό τις προσώπου τὸν τῆς ἐνανθρωπήσεως καθοριεῖ λόγον .
γέγονε γὰρ ἄνθρωπος , οὐκ αὐτὸς ὁ Πατὴρ , οὐ δὲ τὸ Πνεῦμα τὸ ἅγιον , μόνος δὲ ὁ Υἱός 0 .
Οὕτως ἡμᾶς αἱ θεῖαι μεμυσταγωγήκασι Γραφαί .
τί τοίνυν παραβιάζονται τὴν ἀλήθειαν , καὶ τὸ πρόφασιν οὐκ ἔχον τοῦ κεκενῶσθαι δεῖν , φημὶ δὴ τὸ Πνεῦμα τὸ ἅγιον , ἐν τοῖς τῆς κενώσεως κατακομίζουσι μέτροις , εἴπερ ἐστὶν ἀληθῶς τοῖς ἱερουργεῖν τεταγμένοις ἐναρίθμιον ;
ἱερεὺς μὲν γὰρ ἦν ὁ Μελχισεδέκ .